  Майя Бывальцева Удмуртиысь Сьӧлта но Дэбес ёросъёсын «Культура малой Родины» федерал ӵектос улсын лулчеберетъя юртъёсты выльдон ужъёсты йылпумъязы. Со сярысь ивортэ улосвылысь лулчеберетъя но туризмъя министерстволэн пресс-службаез. «Единая Россия» партилэн выль ӵектосэзъя Сьӧлта ёросысь Сюромошурысь лулчеберетъя юртлэн липетэз, ӧсъёсыз воштэмын. Торгъёс чотын шыръям коньдон шуныт сётон сӧзнэт лэсьтыны мыноз. Тупатъян ужъёсты быдэстыны ёрослы 2 миллион 300 сюрс манет висъязы. Дэбес ёрослы 1 миллион манет сётӥзы. Со Пыктыдур (Нижняя Пыхта) гуртысь лулчеберетъя юртэз тупатъяны мынӥз. Отын укноосты, ӧсъёсты воштӥзы, учкисьёслы залэз выльдӥзы. Со сяна, духовой оркестрлы крезьгуро инструментъёс, лулчеберетъя ужъюртъёслы куараез кужмоятӥсь тӥрлык басьтӥзы. Лулчеберетъя юртъёсты тупатъям бере усьтон куарусёнлы чакламын. Тегъёс: Лулчеберет Дэбес Удмуртия тупатъянужъёс Лулчеберетъянотуризмъяминистерство Сьӧлта  